মামলার অভিযোগ থেকে জানা যায়, যৌতুকসহ বিভিন্ন অজুহাতে রুমি প্রথম স্ত্রীকে নির্যাতন করার কারণে এ মামলা দায়ের করা হয়েছে। বিয়ের দুই বছর পর রুমি অনন্যার পরিবারের কাছে ২০ লাখ টাকা যৌতুক দাবি করেন। যৌতুক নিয়ে তাদের প্রতিদিন কথা কাটাকাটি হতো এবং রুমি অনন্যাকে নির্যাতন করতেন। এমনকি অনন্যা ও তাদের শিশুপুত্র আরিয়ানকে ঠিকমতো ভরণপোষণও দিতেন না। এটি চাইতে গেলে অনন্যার ওপর নির্যাতনের মাত্রা আরও বেড়ে যায়।